**РЕШЕНИЕ № ПВ –112 -ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от Закона за опазване на околната среда(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС и становищa от РЗИ Пловдив и БД ИБР Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение: “Изграждане на предприятие за отглеждане на риба“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Mестоположение:** в имот № 007163, в с.Йоаким Груево, община „Стамболийски“.

**Възложител: „Про фиш 1“ ООД,** гр. Пловдив, бул. ”Руски” № 15 A

**Характеристика на инвестиционното предложение**:

Инвестиционното предложение е свързано с изграждане на модерна рибовъдна ферма за отглеждане на различни видове риба. „ПРО ФИШ 1“ ООД ще използва технология от затворен тип – „рециркулационна система”. Тези технологии са познати като технологии на почти „нулева обмяна”. Не е възможно отглежданите организми да напуснат системата. Те дават възможност за производство на водни организми с минимални количества вода. Веднъж заредена, водата в системата циркулира, като минава през басейните и пречиствателните съоръжения.

Имотът, в който ще се реализира намерението е с площ от 12,126 дка, собственост е на Възложителя и в момента е с начин на трайно ползуване „нива”.

За обекта ще се използват налична и новоизградена инфраструктура след изпълнение на необходимите връзки:

Пътна – не се предвижда промяна на съществуващата пътна инфраструктура.

Водоснабдяване – чрез новоизграден сондажен кладенец.

Заустване на отпадъчните води – след пречистване в локално съоръжение ще се заустват в отводнителен канал в близост, при спазване изискванията на Закона за водите.

Инвестиционното предложение /ИП/ е в обхвата на т.1, буква “е“ от Приложение № 2 на Закона за опазване на околната среда / ДВ.бр.91 /2002 год./ и чл.2 ал.1, т. 1 от Наредбата за ОС.

Площадката на ИП **не попада** в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG0000 „Река Въча Тракия” за опазване на природни местообитания и дивата флора и фауна, приета от МС с Решение № 122/02.03.2007г. (ДВ бр.21/2007г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност , взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

За реализацията на инвестиционното предложение се предвижда изграждане на ново хале с необходимите за тази дейност подразделения. Технологията на почти „нулева обмяна” дава възможност за производство на водни организми с минимални количества вода. Веднъж заредена, водата в системата циркулира, като минава през басейните и пречиствателните съоръжения. Пътят на водата в рециркулационната система може да се представи така:

Басейни с вода (с водни организми) → механична филтрация → биологична филтрация → стерилизация и премахване на CO2 → системи за мониторинг и контрол → басейни с вода (с водни организми). Технологията ще позволява в инсталацията да се отглеждат различни видове риба съобразно пазарните потребности. Очаква се като краен резултатът въвеждане на добри практики на екологично и устойчиво производство на посочения вид аквакултура, съобразено с най-добрите европейски тенденции и екологични изисквания.

В хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

* Не се налага промяна на съществуващата или изграждане на нова пътна инфраструктура.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Осъществяването на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се реализира извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Реализацията на инвестиционното предложение няма вероятност да доведе до намаляване числеността и плътността на популациите на видовете, предмет на опазване в защитената зона и до намаляване на благоприятния им природозащитен статус.
* Няма вероятност инвестиционното предложение да доведе до пряко унищожаване, увреждане или фрагментиране на природни местообитания и местообитания на видове, предмет на опазване в най-близката защитена зона BG000424 „Река Въча Тракия”, тъй като намерението ще се осъществи извън границите на зоната.
* Не се очаква генериране на емисии и отпадъци в количества, които да окажат значително отрицателно въздействие върху защитената зона.

● Съгласно становище с изх. № КД-04-219/12.09.2014г. на БДИБР- Пловдив, инвестиционното предложение е допустимо от гледна точка на постигане целите на околната среда.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 5785/30.09.2014 г. РЗИ- Пловдив е определила липсата на здравен риск при реализация на инвестиционното намерение.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кметовете на Община Стамболийски и с. Йоаким Груево, както и засегнатото население чрез обява във вестник, на информационно табло и интернет страницата на общината. Извършено е уведомяването по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Тамер Бейсимов 10.10.2014г.**

Директор на Регионална инспекция

по околната среда и водите – Пловдив